Diari Oficial de la Generalitat Valenciana


Sumari del DOGV 7524, del 13-05-2015 (2015/4342)

RESOLUCIÓ d'11 de maig de 2015, de la directora general del Secretariat del Consell i Relacions amb les Corts, per la qual es disposa la publicació de la pròrroga del conveni entre l'Institut Nacional de la Seguretat Social i la Generalitat per a la realització d'activitats conjuntes en relació amb els treballadors afectes de patologies derivades de la utilització laboral de l'amiant.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7524

Data del DOGV
:   13-05-2015

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2015/4342


Data del document
:   11-05-2015

Organisme emissor
:   Conselleria de Presidència i Agricultura, Pesca, Alimentació i Aigua

Tipus de document
:   Resolució

Descriptors 

:   * Conselleria de Presidència i Agricultura, Pesca, Alimentació i Aigua

RESOLUCIÓ d'11 de maig de 2015, de la directora general del Secretariat del Consell i Relacions amb les Corts, per la qual es disposa la publicació de la pròrroga del conveni entre l'Institut Nacional de la Seguretat Social i la Generalitat per a la realització d'activitats conjuntes en relació amb els treballadors afectes de patologies derivades de la utilització laboral de l'amiant. [2015/4342]  
  
L'Institut Nacional de la Seguretat Social i la Generalitat han subscrit, prèvia tramitació reglamentària, el 7 d'abril de 2015, una pròrroga del conveni subscrit el 14 d'abril de 2014 per a la realització d'activitats conjuntes en relació amb els treballadors afectes de patologies derivades de la utilització laboral de l'amiant.  
En compliment del que establix l'article 8.2 de la Llei de Règim Jurídic de les Administracions Públiques i del Procediment Administratiu Comú, procedix la publicació en el Diari Oficial de la Comunitat Valenciana de l'esmentada pròrroga, que ha quedat inscrita en el Registre de Convenis de la Generalitat amb el número 258/2015 i que figura com a annex d'esta resolució.  
  
Valencia, 11 de maig de 2015.- La directora general del Secretariat del Consell i Relacions amb les Corts: Marta Martí Arador.  
  
  
Pròrroga del conveni de col·laboració entre l'Institut Nacional de la Seguretat social i la Conselleria de Sanitat de la Generalitat, per a la realització d'activitats conjuntes en relació amb els treballadors afectats de patologies derivades de la utilització laboral de l'amiant.  
  
  
Madrid, 7 d'abril de 2015  
  
El conveni de col·laboració entre l'Institut Nacional de la Seguretat Social i la Conselleria de Sanitat de la Generalitat, per a la realització d'activitats conjuntes en relació amb els treballadors afectats de patologies derivades de la utilització laboral de l'amiant, va ser firmat a Madrid el 14 d'abril de 2014 per la directora general de l'Institut Nacional de la Seguretat Social i el conseller de Sanitat de la Generalitat.  
  
El conveni respon a la moció aprovada pel Ple del Congrés dels Diputats amb data 26 de març de 2006, per la qual s'instava l'adopció d'un pla de mesures destinades a pal·liar la situació dels treballadors afectats d'asbestosi i la de les seues famílies.  
El conveni de col·laboració té com a finalitat establir activitats conjuntes entre l'Institut Nacional de la Seguretat Social i la Generalitat a través de la Conselleria de Sanitat destinades a avaluar amb criteris facultatius homogenis el detriment funcional i l'etiologia o contingència professional que presenta el treballador afectat de patologies secundàries a la manipulació o exposició ambiental a l'amiant.  
La clàusula octava de l'esmentat conveni establix una vigència d'un any, que es pot prorrogar de forma expressa en document protocol·litzat abans de la seua expiració per mutu acord, per períodes anuals, amb la duració màxima de quatre anys des de l'entrada en vigor.  
Les causes que motiven el conveni seguixen vigents, i és necessari prosseguir per ambdós parts les accions que es deriven de l'acord, per la qual cosa s'acorda prorrogar el conveni amb efectes des del 15 d'abril de 2015 fins al 14 d'abril de 2016.  
La subscripció d'esta pròrroga de conveni ha sigut aprovada per acord del Consell de data 2 d'abril de 2015.  
  
La directora general de l'Institut Nacional de la Seguretat Social: M.ª Eugenia Martín Mendizábal  
El conseller de Sanitat de la Generalitat: Manuel Llombart Fuertes